Innhold
Innholdsliste 🔎︎

# LibreOffice Calc-funksjoner

LibreOffice Calc er et regnearkprogram du kan bruke til å beregne, analysere og håndtere data. Du kan også åpne og arbeide med regneark fra Microsoft Excel.

## Utregninger

LibreOffice Calc gir deg mange funksjoner for blant annet statistikk og finans, som du kan bruke til å lage formler som gjør komplekse utregninger med dataene.

Du kan også få hjelp fra funksjonsveiviseren til å lage formler.

## «Hva om»-utregninger

En nyttig funksjon er å kunne vise resultatene hvis du endrer en enkelt faktor i utregninger som er satt sammen av flere faktorer. Du kan for eksempel se hvordan endringer i nedbetalingstiden for et lån påvirker renta eller avdragene. Du kan også behandle store tabeller ved hjelp av scenarier som er laget på forhånd.

## Databasefunksjoner

Bruk regneark til å stille opp, lagre og filtrere dataene.

I LibreOffice Calc kan du dra og slippe tabeller fra databaser. Du kan også bruke regneark som datakilde for brevfletting i LibreOffice Writer.

## Oppstilling av data

Med et par museklikk kan du vise eller skjule visse områder i regnearket, formatere områdene etter visse vilkår eller kjapt regne ut delsummer og summer.

## Dynamiske diagrammer

Med LibreOffice Calc kan du presentere informasjon fra regneark i dynamiske diagrammer som endrer seg automatisk når dataene endres.

## Åpne og lagre Microsoft-filer

LibreOffice har filtre som både kan åpne og lagre Excel-filer og en rekke andre filtyper.